
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.454.Ι/383/481430 (1) 


Κύρωση καταρτισθέντων Πινάκων Αγωνιστών Εθνικής Αντίστασης 

από την Πρωτοβάθμια Επιτροπή Κρίσεως του άρθρου 9 του αριθ. 

379/83 Π. Δ/τος (ΦΕΚ Α' 136) της Νομαρχίας Ανατ. Αττικής. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

I. Έχοντας υπόψη τις διατάξεις: 

α. Τις διατάξεις του Ν. 1285/82, του 379/83 Π.Δ/τος, τη 072.2/ 
7/Γ1564/6.11.86 Κοινή Απόφαση του Πρωθυπουργού και του Αντι¬ 
προέδρου της Κυβέρνησης και Υπουργού Εθνικής Άμυνας. 

β. Την από 9 Σεπτεμβρίου 88 εισήγηση της ΔΕΠΑΘΑ/ΓΕΕΘΑ, 
αποφασίζουμε: 

1. Την κύρωση των από 1.6.88 καταρτισθέντων Πινάκων Αγωνι¬ 
στών Εθνικής Αντίστασης από την Πρωτοβάθμια Επιτροπή Κρίσεως 
του άρθρου 9 του 379/83 Π. Δ/τος της Νομαρχίας Ανατ. Αττικής βά¬ 
σει της από 1.6.88 απόφασης της που καταχωρήθηκε στο 93 Πρα¬ 
κτικό. 

2. Με την πιο πάνω απόφαση αναγνωρίσθηκαν ως αγωνιστές της 
Εθνικής Αντίστασης οι: 

Αγάλου Ευγενία του Μιχάλη και της Ελένης γενν. το 1922 στη Μι¬ 
κρά Ασία. 

Αποστολόπουλος Χρήστος του Βασιλείου και της Γεωργίας γενν. το 
1914 στο Μάναρη Μαντινείας Αρκαδίας. 

Γκόγκα Λιζέτα του Γεράκη και της Παναγιώτας γενν. το 1928 στο 
Χουμνικό Σιδηροκάστρου Σερρών. 

Γεωργιάδης Παναγιώτης του Στεφάνου και της Βασιλικής γενν. το 
1927 στο Περιστέρι Αττικής. 

Δέδου Σοφία του Αναστασίου και της Κων/νας γενν. το 1925 στην 
Κηφισιά Αττικής. 

Διαμαντής Αντώνης του Θωμά και της Αικατερίνης γενν. το 1917 


στην Αθήνα Αττικής. 

Δούζη Φωτεινή του Δημητρίου, και της Μαρίας γενν. το 1921 στη 
Νιγρίτα Σερρών. 

Εμμανουήλ Αντώνιος του Σπυρίδωνα και της Αγλαΐας γενν. το 

1924 στο Πόρτ-Σάϊδ Αιγύπτου. 

Επιτροπάκης Αναστάσιος του Ασκληπιού και της Κυριακής γενν. το 

1918 στην Αλεξάνδρειά Αιγύπτου. 

Κολισίκας Ηλίας του Χρήστου και της Σουλτάνας γενν. το 1927 στο 
Δροσερό Γιαννιτσών Πέλλας. 

Καλιακάτσος Αναστάσιος του Νικολάου και της Ευγενίας γενν. το 

1925 στο Κεντρικό Άρτας. 

Καλαφάτη Κυριακή του Βασιλείου και της Μαρίας γενν. το 1906 
στη Σικυώνα Κορινθίας. 

Καλούδης Δημήτριος του Αντωνίου και της Χριστίνας γενν. το 1918 
στη Χαλκηδόνα Αττικής. 

Κωνστάντιος Σπόρος του Θεόδωρου και της Μαρίας γενν. το 1923 
στα Λέπουρα Καρυστίας Εύβοιας. 

Κομίνης Αναστάσιος του Χαράλαμπου και της Κων/νας γενν. το 
1928 στις Θεσπιές Θήβας Βοιωτίας. 

Λαγού Λαμπρινή του Διονυσίου και της Μαρίας γενν. το 1925 στο 
Βασιλόπουλο Αιτωλοακαρνανίας. 

Λαμπόγλου Κων/να του Μιχαήλ και της Παναγιώτας γενν. το 
1920 στα Βασιλικά Μυτιλήνης Λέσβου. 

Λεοντή Αθηνά του Κων/νου και της Μαρίας γενν. το 1928 στον Πει¬ 
ραιά Αττικής. 

Μαραγκός Παναγιώτης του Χριστόδουλου και της Φωτεινής γενν. 
το 1925 στην Άμπελο Σάμου. 

Μοσχοβάκης Παναγιώτης του Θεόδωρου και της Ελένης γενν. το 

1919 στη Χίο Χίου. 

Μανιατόπουλος Σπυρίδων του Κων/νου και της Μαρίας γενν. το 
1916 στην Πάτρα Αχαΐας. 

Μαριούκλας Ιωάννης του Γεωργίου και της Μαρίας γενν. το 1917 
στο Βαθύ Σάμου. 

Ντίκος Ιωάννης του Κων/νου και της Στυλιανής γενν. το 1922 στο 
Παλαιόκαστρο Φθιώτιδας. 

Μανώλης-Παγιάς Νικόλαος του Γεωργίου και της Μαρίας γενν. το 

1920 στον Πειραιά Αττικής. 

Νικολόπουλος Νικήτας του Νικολάου και της Αγγελικής γενν. το 

1921 στο Λεοντάρι Μεγαλουπόλεως Αρκαδίας. 

Νικάς Νικόλαος του Δημητρίου και της Παναγιώτας γενν. το 1923 
στη Βόρεια Ήπειρο. 

Νικολόπουλος Παναγιώτης του Γεωργίου και της Αργυρώς γενν. το 
1918 στην Καλαμάτα Μεσσηνίας. 

Παναγιώτου Θεολόγος του Βασιλείου και της Βασιλικής γενν. το 
1916 στους Φούρνους Ικαρίας Σάμου. 

Πιτσόλης Δημήτριος του Ιωάννη και της Θεανώς γενν. το 1925 στα 
Νένητα Χίου. 

Παναγοπούλου Παναγιώτα του Γρηγόρη και της Μαρίας γενν. το 
1924 στη Δροσοπηγή Γυθείου Λακωνίας. 

Ρουφάτη Λεμονιά του Χαράλαμπου γενν. το 1925 στα Βρυσικά 
Έβρου. 

Σχοινά Κων/να του Παναγιώτη και της Ευαγγελίας γενν. το 1929 
στις Ερυθρές Μεγαρίδος Αττικής. 

Σαχαράκης Ιωάννης του Θεόδωρου και της Ειρήνης γενν. το 1923 
στη Χίο Χίου. 

Τατασσοπούλου Ειρήνη του Κων/νου και της Ειρήνης γενν. το 1924 
στην Κηφισιά Αττικής. 

Τριαντάφυλλου Σπόρος του Χρήστου και της Αδριανής γενν. το 
1919 στο Ζηλευτό Φθιώτιδας. 

Τσαγκαμίλη Θάλεια του Γεωργίου και της Σταματίας γενν. το 1921 
στη Μικρά Ασία. 

Φιλοσόγλου Μηνάς του Αβέρκιου και της Κατίνας γενν. το 1922 στη 
Νέα Ιωνία Αττικής. 

Χαμόδρακα-Μπουρνιά Ελένη του Σταύρου και της Παρασκευής 
γενν. το 1922 στην Καλαμάτα Μεσσηνίας. 

Χρυσοβιτσάνος Γεώργιος του Ευάγγελου και της Δήμητρας γενν. το 
1915 στο Βουρνικά Λευκάδας. 

Κοντογιώργου Χρυσάνθη του Γεωργίου και της Άννας γενν. το 
1923 στα Άγναντα Άρτας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Σεπτεμβρίου 1988 

Ο ΥΦΥΠΟΥΡΓΟΣ 

ΟΡΕΣΤΗΣ ΠΑΠΑΣΤΡΑΤΗΣ 
-♦- 

Αριθ. Ε5/5878 (2) 

Έκδοση και διακίνηση διδακτικών βιβλίων των ΤΕΙ και αντίστοιχες 
καταβολές. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 2 της περίπτωσης ΣΤ του άρθρου 20 σε 
συνδυασμό με εκείνες του άρθρου 33 του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων». 

2. Τις υπ’ αριθμ. 123/22.7.86 και 325/16.6.87 εισηγήσεις του 
Ινστιτούτου Τεχνολογικής Εκπαίδευσης. 

3. Τις εισηγήσεις των Τ.Ε.Ι. Πειραιά, Καβάλας στο υπ’ αριθμ. Ε5/ 
3631/25.6.85 έγγραφο της ειδικής υπηρεσίας των Τ.Ε.Ι., αποφασί¬ 
ζουμε: 

Άρθρο 1. 

(Στήριξη διδακτικού έργου) 

1. Τα διδακτικά βιβλία των Τ.Ε.Ι. συγγράφονται από τακτικά μέλη 
ΕΠ ή ΕΕΠ των ΤΕΙ ή άλλους ειδικούς επιστήμονες ενώ οι διδακτικές 
σημειώσεις από τακτικά ή έκτακτα μέλη ΕΠ ή ΕΕΠ όπως ορίζεται πα¬ 
ρακάτω. 

2. Το διδακτικό βιβλίο καλύπτει όλη την ύλη του περιγράμματος του 
αντίστοιχου μαθήματος και έχει ως στόχο να εισάγει συστηματικά το 
σπουδαστή στις βασικές γνώσεις και την προβληματική του οικείου 
γνωστικού αντικειμένου που πραγματεύεται και βοηθάει το σπουδαστή 
να εμπεδώσει θεωρητικά και πρακτικά το αντικείμενο διδασκαλίας. 

Για την εφαρμογή της απόφασης αυτής, ως μάθημα προγράμματος 
Τ.Ε.Ι. νοείται ένα μεμονωμένο μάθημα ή μία ενότητα μαθημάτων του 
περιγράμματος προγράμματος σπουδών, τα οποία διδάσκονται σε δια¬ 
φορετικά εξάμηνα σπουδών, αλλά αναφέρονται στο ίδιο γνωστικό αντι¬ 
κείμενο. 

3. Για κάθε μάθημα προγράμματος Τ.Ε.Ι. συγγράφονται, ανάλογα 
με τον αριθμό των τμημάτων των Τ.Ε.Ι. στα οποιά διδάσκεται το μά¬ 
θημα αυτό, ένα, δύο ή τρία διδακτικά βιβλία ως εξής: για μέχρι τέσσερα 
(4) τμήματα ένα διδακτικό βιβλίο, για πέντε (5) μέχρι εννέα (9) τμή¬ 
ματα το πολύ δύο διδακτικά βιβλία και για δέκα ή περισσότερα τμή¬ 
ματα το πολύ τρία διδακτικά βιβλία. 

4. Στους σπουδαστές διανέμεται, για κάθε μάθημα, ένα και μόνο δι¬ 
δακτικό βιβλίο. Όπου απαιτείται επιλογή του διδακτικού βιβλίου του 
άρθρου αυτού αυτή γίνεται με εισήγηση της αρμόδιας ομάδας μαθημά¬ 
των και απόφαση, κατά περίπτωση, του συμβουλίου του οικείου Γενικού 
τμήματος ή, σε ανάλογη εφαρμογή της παρ. 4 του άρθρου 26 του Ν. 


1404/83, του συμβουλίου του οικείου τμήματος, της οικείας Σχολής ή 
του Τ.Ε.Ι. 

Άρθρο 2. 

(Διαδικασία προκήρυξης και συγγραφής 
διδακτικών βιβλίων - Μεταφράσεις) 

1. Η διαδικασία συγγραφής διδακτικών βιβλίων έχει ως εξής: 

α) Ο Υπουργός Εθνικής Παιδείας και Θρησκευμάτων προκηρύσσει 
μετά από εισήγηση του Ε.Σ. του Ι.Τ.Ε. τον τίτλο του μαθήματος αναφέ- 
ροντας το περίγραμμα του προγράμματος σπουδών, τις εβδομαδιαίες 
ώρες διδασκαλίας ή εργαστηρίου και άλλα κατά περίπτωση χρήσιμα 
στοιχεία. 

Η προκήρυξη γνωστοποιείται σε όλα τα Τ.Ε.Ι. για να λάβουν γνώση 
όλα τα μέλη Ε.Π. και Ε.Ε.Π. αυτών. Επίσης η προκήρυξη δημοσιεύεται 
στον ημερήσιο τύπο καθώς και σε συγγενή επιστημονικά περιοδικά. 
Μέσα σε αποκλειστική προθεσμία τριών (3) μηνών από την τελευταία 
δημοσίευση υποβάλλονται στη γραμματεία του ΙΤΕ οι αιτήσεις των 
υποψηφίων συγγραφέων για το συγκεκριμένο βιβλίο. Οι υποψήφιοι μαζί 
με την αίτηση υποβάλλουν: 

(ι) τίτλους σπουδών 

(ιι) βεβαιώσεις διδακτικής και επαγγελματικής εμπειρίας 

(ιιι) συγγραφικό έργο και 

(ιν) αναλυτικό πίνακα περιεχομένων του βιβλίου που να παρουσιάζει 
τη δομή της ύλης καθώς και σύντομη περιγραφή του περιεχομένου κάθε 
ενότητας. Επίσης οι υποψήφιοι υποβάλλουν δείγμα γραφής που πρέπει 
να καλύπτει μια ολοκληρωμένη ενότητα ή ένα κεφάλαιο του συγκεκρι¬ 
μένου βιβλίου. 

β) Για την αξιολόγηση των αιτήσεων ο Υπουργός Παιδείας συγκρο¬ 
τεί επιτροπές κρίσης αποτελούμενες από 3 μέλη, ένα από τα οποία ορί¬ 
ζεται ως πρόεδρος με την ίδια απόφαση. 

Στις επιτροπές αυτές συμμετέχουν εκπαιδευτικοί των Τ.Ε.Ι. ή άλλοι 
αναγνωρισμένοι ειδικοί επιστήμονες. 

γ) Οι επιτροπές κρίσης αξιολογούν τα σχέδια βιβλίων που υποβλήθη¬ 
καν και υποβάλουν τεκμηριωμένη εισήγηση στο Ε.Σ. του Ι.Τ.Ε. Κατά 
την αξιολόγηση συνεκτιμώνται τα στοιχεία (ι), (ιι) και (ιιι) του εδαφίου 
(α) της παρ. αυτής. Επίσης κατά την αξιολόγηση και ανάθεση που γίνε¬ 
ται από τον Υπουργό Εθνικής Παιδείας και Θρησκευμάτων μετά από ει¬ 
σήγηση του Ε.Σ. του Ι.Τ.Ε. προτιμώνται οι ομαδικές υποψηφιότητες 
έναντι μεμονωμένων υποψηφιοτήτων εφόσον 

(ι) το σχέδιο βιβλίου της ομάδας δεν υστερεί των σχεδίων των μεμο¬ 
νωμένων υποψηφίων και 

(ιι) ένα τουλάχιστον από τα μέλη της ομάδας δεν υπολείπεται των 
προσόντων των μεμονωμένων υποψηφίων. 

Ο Υπουργός Παιδείας έχει τη διακριτική ευχέρεια να αποφασίζει την 
ανάθεση σε περισσότερους από ένα μεμονωμένους υποψηφίους ύστερα 
από σύμφωνη γνώμη τους. 

2. Αν η προκήρυξη της προηγούμενης παραγράφου για ορισμένο τί¬ 
τλο βιβλίου αποβεί άγονος, επαναλαμβάνεται μέσα σε προθεσμία τριά¬ 
ντα (30) ημερών. 

3. Οι συγγραφείς που επιλέγονται υποχρεούνται να παραδόσουν το 
κείμενο δακτυλογραφημένο μέσα σε χρονικό διάστημα που δεν μπορεί 
να είναι μεγαλύτερο των δύο (2) εξαμήνων στην αρμόδια υπηρεσία του 
ΥΠ.Ε.Π.Θ. Τα έξοδα δακτυλογράφησης και λοιπά έξοδα βαρύνουν ένα 
από τα Τ.Ε.Ι. το οποίο θα αναφέρεται στην απόφαση ανάθεσης συγγρα¬ 
φής- 

4. Μετά από πρόταση των επιτροπών κρίσης του εδ. β της παρ. 1 του 
άρθρου αυτού και εισήγηση του Ε.Σ. του Ι.Τ.Ε. είναι δυνατόν ο Υπουρ¬ 
γός Εθνικής Παιδείας και Θρησκευμάτων να αποφασίζει την μετάφραση 
δόκιμων ξενόγλωσσων διδακτικών βιβλίων αντί για τη συγγραφή διδα¬ 
κτικών βιβλίων σύμφωνα με την παρ. 1 του άρθρου αυτού. Η επιλογή 
των ειδικών επιστημόνων που αναλαμβάνουν τη μετάφραση των βι¬ 
βλίων γίνεται με ανάλογη εφαρμογή των διατάξεων της παρ. 1 του άρ¬ 
θρου αυτού. Για την εφαρμογή της απόφασης αυτής, οι μεταφράσεις 
των ξενόγλωσσων βιβλίων θεωρούνται διδακτικά βιβλία και ισχύουν οι 
διατάξεις του άρθρου 1 της παρούσης απόφασης. 

5. Το διδακτικό βιβλίο έχει έκταση εξήντα έως εβδομήντα (60-70) 
σελίδες ανά εβδομαδιαία διδακτική ώρα μαθήματος θεωρητική ή εργα¬ 
στηριακή. Στις περιπτώσεις που το διδακτικό βιβλίο εξυπηρετεί μάθημα 
που διδάσκεται σε περισσότερα από ένα τμήματα ο αριθμός σελίδων 
προσδιορίζεται με βάση το μέγιστο αριθμό εβδομαδιαίων ωρών. Για πί¬ 
νακες, φωτογραφίες, σχήματα, διαγράμματα, προγράμματα υπολογι¬ 
στών κ.λπ. επιτρέπεται προσαύξηση μέχρι και είκοσι τα εκατό (20%). 
Ως σελίδα νοείται η φωτοστοιχειοθετημένη σελίδα που περιλαμβάνει 
(42) σαράντα δύο στίχους με (26) είκοσι έξι τετράγωνα ο καθένας με 

στοιχεία των (10) στιγμών ή (42) σαράντα δύο στίχους με (70) χτυπή¬ 
ματα κάθε στίχος ή το αντίστοιχό της, αν χρησιμοποιείται άλλο σχήμα. 
Ο συγγραφέας έχει δικαίωμα να γράψει το βιβλίο του σε μεγαλύτερη 
έκταση. Όμως οι επιπλέον σελίδες δεν αμείβονται. 

Άρθρο 3. 

(έκδοση και διακίνηση διδακτικών βιβλίων) 

1. Τα διδακτικά βιβλία του άρθρου 2 εκδίδονται από τον Ο.Ε.Δ.Β. με 
δαπάνες του δημοσίου. Οι προδιαγραφές που ισχύουν είναι οι εξής: 

α) Τα κείμενα με φωτοστοιχειοθεσία. 

β) Το δέσιμο με κλωστορραφή. 

γ) Χαρτί εκτύπωσης 80 ή 100 γραμμαρίων 5ΑΤΙΝΕ λευκού χρώ¬ 
ματος εγχώριας ή ξένης προέλευσης με δασμολογική απαλλαγή. 

δ) Έχουν τετραχρωμίες. 

ε) Το εξώφυλλο σε χαρτί ΟΕΝΤΚΟ ή Μπιτακότ των 260-300 γραμ¬ 
μαρίων. 

Τα εξώφυλλα μπορούν να είναι ειδικής διαγράμμισης, μακέττας ή 
σύνθεσης ανάλογα με την επιθυμία και εφευρετικότητα των συγγρα¬ 
φέων. 

2. α) Ο αριθμός των εκδιδομένων αντιτύπων πρέπει να καλύπτει τις 
ανάγκες του μαθήματος για τρία (3) συνεχόμενα ακαδημαϊκά έτη. 

β) Οι παραγγελίες για τα διδακτικά βιβλία του άρθρου 2 γίνονται 
απευθείας στον Ο.Ε.Δ.Β. με βάση τις προβλέψεις των τμημάτων το αρ¬ 
γότερο μέχρι το τέλος του Μάη κάθε έτους. Το κάθε ΤΕΙ υποχρεούται 
μαζί με τις παραγγελίες να ενημερώνει το ΤΠ.Ε.Π.Θ. για τον αριθμό 
αντιτύπων που διανεμήθηκαν δωρεάν σύμφωνα με τις καταστάσεις, τον 
αριθμό αντιτύπων που πουλήθηκαν καθώς και το υπόλοιπο της αποθή¬ 
κης για κάθε διδακτικό βιβλίο. 

γ) Ο κάθε συγγραφέας έχει δικαίωμα να πάρει για δική του προσω¬ 
πική χρήση μέχρι 100 αντίτυπα από κάθε έκδοση του βιβλίου του, ενώ 
στην περίπτωση των ομαδικών συγγραφών ο αριθμός αντιτύπων μειώ¬ 
νεται στα 80. ' 

3. Τα διδακτικά βιβλία του άρθρου 2 μπορούν να διατίθενται με ευ¬ 
θύνη του Ο.Ε.Δ.Β. και στο ελεύθερο εμπόριο σε τιμή που προκύπτει από 
την τιμή κόστους της παρ. 3 του άρθρου 6 της παρούσας και του νόμι¬ 
μου εκδοτικού κέρδους. 

Τα έσοδα από την πώληση των βιβλίων αυτών διατίθενται κατά το 
ήμισυ για τη βελτίωση των βιβλιοθηκών των Τ.Ε.Ι. και το υπόλοιπο 
στο συγγραφέα αφού αφαιρεθεί το εκδοτικό κόστος. 

Άρθρο 4. 

(βιβλία εκδόσεως Ο.Ε.Δ.Β. και εμπορίου) 

1. Εφόσον δεν υπάρχουν διδακτικά βιβλία του άρθρου 2 της παρού¬ 
σας είναι δυνατή η διανομή στους σπουδαστές των Τ.Ε.Ι. βιβλίων εκδό¬ 
σεως Ο.Ε.Δ.Β. που υφίστανται κατά τη δημοσίευση της παρούσας ή βι¬ 
βλία από το ελεύθερο εμπόριο, κατά σειρά προτίμησης. Και στις δύο αυ¬ 
τές περιπτώσεις, τα βιβλία των οποίων η διανομή προτείνεται πρέπει να 
καλύπτουν τουλάχιστον το 70% της ύλης του αναλυτικού προγράμμα¬ 
τος του αντίστοιχου μαθήματος. Τα βιβλία του εμπορίου πρέπει να είναι 
γραμμένα με φωτοστοιχειοθεσία, να έχουν επιμελή εκτύπωση και να εί¬ 
ναι βιβλιοδετημένα ικανοποιητικά. 

2. α) Για την παραγγελία ή προμήθεια, ανιάλογα με την περίπτωση, 
των βιβλίων της προηγούμενης παραγράφου αποφασίζει το συμβούλιο 
του Τ.Ε.Ι., μετά από εισήγηση της οικείας ομάδας μαθημάτων, σύμ¬ 
φωνα με το επόμενο εδάφιο και πρόταση του αρμόδιου συμβουλίου, σύμ¬ 
φωνα με τις διατάξεις της παρ. 4 του άρθρου 1 της παρούσης. 

β) Η εισήγηση της ομάδας μαθημάτων, που αναφέρεται στο προη¬ 
γούμενο εδάφιο πρέπει να είναι τεκμηριωμένη και να λαμβάνει υπόψη 
τις γνώμες του μέλους του Ε.Π. που διδάσκει το αντίστοιχο μάθημα και 
των άλλων μελών του Ε.Π. που είναι συγγενέστερα προς το αντικείμενο 
ως προς το βαθμό ανταπόκρισης του προτεινόμενου βιβλίου στο επίπεδο 
σπουδών και στο αναλυτικό πρόγραμμα 
του μαθήματος. 

3. α) Εάν το προτεινόμενο βιβλίο είναι του εμπορίου και δεν έχει κο¬ 
στολογηθεί από Επιτροπή του Υπουργείου Εθνικής Παιδείας και Θρη¬ 
σκευμάτων, το αρμόδιο συμβούλιο της προηγούμενης παραγράφου το 
υποβάλλει για κοστολόγηση στην Επιτροπή Κοστολόγησης βιβλίων 
των Τ.Ε.Ι. που συγκροτείται με απόφαση του Υπουργού Εθνικής Παι¬ 
δείας και θρησκευμάτων από: α) Εκπρόσωπο του Ειδικού Γραμματέα 
του Διοικητικού τομέα τριτοβάθμιας εκπαίδευσης της Κ.Υ. του 
ΥΓΙ.Ε.Π.Θ., β) τον προϊστάμενο της Υ.Ε.Ε., γ) το Δ/ντή εκδόσεων του 
ΟΕΔΒ, δ) τον τεχνικό προϊστάμενο του Εθνικού τυπογραφείου και ε) 
έναν καθηγητή της Σχολής Γραφικών Τεχνών και Καλλιτεχνικών 


Σπουδών του Τ.Ε.Ι. 

Με την ίδια απόφαση ορίζονται και τα αναπληρωματικά μέλη των 
ανωτέρω μελών καθώς και ο πρόεδρος της Επιτροπής Κοστολόγη¬ 
σης. . . 

β) Με απόφαση του Υπουργού Εθνικής Παιδείας και Θρησκευμάτων 
που εκδίδεται ύστερα από γνώμη της Επιτροπής κοστολόγησης γίνεται 
η κοστολόγηση των βιβλίων εμπορίου που προτείνονται.' Η προμήθεια 
των βιβλίων γίνεται από τα Τ.Ε.Ι. στις τιμές κοστολόγησης. Βιβλία που 
έχουν κοστολογηθεί πριν, από ττη δημοσίευση της απόφασης αυτής αγο¬ 
ράζονται στην τιμή κοστολόγησης. 

4. Για την ανατύπωση και διανομή των βιβλίων εκδόσεως ΟΕΔΒ 
της παραγράφου 1 του άρθρου αυτού καθώς και την αποζημίωση των 
συγγραφέων αυτών ισχύουν οι σχετικές διατάξεις των υπουργικών απο¬ 
φάσεων Ε5/596/83 (ΦΕΚ 7/84, Β') και Ε5/1433/84 (ΦΕΚ 154/ 
84, τ. Β') καθώς και οι σχετικές αποφάσεις κοστολόγησης τών βιβλίων 
αυτών. 

5. Οι προτάσεις για παραγγελία ή προμήθεια βιβλίων της παρ. 1 του 
άρθρου αυτού γίνονται το αργότερο τον Απρίλιο για τις ανάγκες του 
επόμενου χειμερινού εξαμήνου και το αργότερο τον Οκτώβριο για τις 
ανάγκες του επόμενου εαρινού εξαμήνου. 

Άρθρο 5. 

(Διδακτικές σημειώσεις) 

1. Εφόσον για ένα μάθημα δεν υπάρχει διδακτικό βιβλίο του άρθρου 
2 ή δεν διατίθεται βιβλίο του άρθρου 4 της παρούσας απόφασης, ανατί¬ 
θεται η συγγραφή και διανομή δακτυλογραφημένων σημειώσεων στα 
μέλη του τακτικού ή έκτακτου Ε.Π. ή Ε.Ε.Π. που έχει ανατεθεί η διδα¬ 
σκαλία του μαθήματος. Η σχετική ανάθεση γίνεται με απόφαση του 
συμβουλίου του τμήματος μετά από ειδικά αιτιολογημένη εισήγηση της 
οικείας ομάδας μαθημάτων. Οι σημειώσεις είναι κοινές για το συγκε¬ 
κριμένο μάθημα για ολόκληρο το τμήμα ανεξάρτητα από τον αριθμό 
ομάδων στις οποίες διδάσκεται το μάθημα. Οι σημειώσεις πρέπει να 
ανταποκρίνονται στο επίπεδο της εκπαίδευσης που παρέχει το Τ.Ε.Ι. και 
να καλύπτουν την ύλη του μαθήματος με ελάχιστο αριθμό τριάντα (30) 
σελίδες, για κάθε εβδομαδιαία διδακτική ώρα. Οι σημειώσεις αυτές 
μπορούν, ύστερα από έγγραφη συναίνεση του συγγραφέα να διανεμη¬ 
θούν και σε άλλο τμήμα, σχολή ή ΤΕΙ. 

2. Στις περιπτώσεις που τα βιβλία που διανέμονται δεν καλύπτουν 
κατά 100% την προβλεπόμενη ύλη, είναι δυνατή ^συγγραφή και δια¬ 
νομή δακτυλογραφημένων συμπληρωματικών σημειώσεων από το δι¬ 
δάσκοντα. Οι συμπληρωματικές σημειώσεις δεν αμείβονται. 

3. Τα μέλη του Ε.Π. που είναι επιφορτισμένα με εργαστηριακές, πρα¬ 
κτικές ή φροντιστηριακές ασκήσεις υποχρεούνται, στα πλαίσια των κα¬ 
θηκόντων τους, να χορηγούν στους σπουδαστές φύλλα έργου ή ασκή¬ 
σεων στα οποία θα προτάσσονται συνοπτικές οδηγίες για την επίλυση 
των συγκεκριμένων ασκήσεων. Για την εργασία αυτή το μέλος του Ε.Π. 
δεν δικαιούται αμοιβής, ενώ τα έξοδα βαρύνουν τα Τ.Ε.Ι. στον προϋπο¬ 
λογισμό των οποίων εγγράφεται σχετική πίστωση. 

Άρθρο 6. 

(Αποζημίωση συγγραφέων) 

1. Στους συγγραφείς διδακτικών βιβλίων Τ.Ε.Ι. καταβάλλεται απο¬ 
ζημίωση ως εξής: 

α) Για κάθε σελίδα διδακτικού βιβλίου καταβάλλεται ποσό 2.000 
δρχ. για το πρώτο έτος κυκλοφορίας του βιβλίου ενώ για το δεύτερο και 
τρίτο έτος καταβάλλεται ποσό 1.000 δρχ. για κάθε έτος με τους ακό¬ 
λουθους περιορισμούς: 

αα) Ως σελίδα για την έννοια του εδαφίου αυτού νοείται η φωτοστοι- 
χειοθετημένη σελίδα που περιλαμβάνει σαράντα δύο (42) στίχους με εί¬ 
κοσι έξι (26) τετράγωνα ο καθένας με στοιχεία των δέκα στιγμών ή σα¬ 
ράντα δύο (42) στίχους με εβδομήντα (?0) χτυπήματα ο καθένας. 
Άλλα μεγέθη σελίδας ανάγονται στην παραπάνω βασική στοιχειοθετη- 
μένη σελίδα. 

ββ) Οι σελίδες για πίνακες όπως προβλέπονται στο άρθρο 2 παρ. 4 
αποζημιώνονται με το πενήντα στα εκατό (50%) των αποζημιώσεων 
του (αα) παραπάνω. Δεν λαμβάνονται υπόψη: 1) Οι λευκές (άγραφες) 
σελίδες, 2) τα λευκά (άγραφα) τμήματα σελίδων αν υπερβαίνουν το 
20% της σελίδας του βιβλίου, 3) ο ψευδότιτλος και οι επαναλήψεις του 
εξώφυλλου, 4) σελίδες που φέρουν μόνον έναν τίτλο (π.χ. περιεχόμενα, 
παράρτημα). 

γγ) Ο αριθμός των σελίδων που αμείβονται είναι αυτός που ορίζεται 
σύμφωνα με το άρθρο 2 παρ. 4 της απόφασης αυτής. 

δδ) Για τα μικτά μαθήματα ισχύουν τα εξής: 

1. Αν το βιβλίο καλύπτει μόνο το θεωρητικό μέρος του μαθήματος ο 
αριθμός σελίδων προσδιορίζεται με βάση τις εβδομαδιαίες ώρες θεωρη¬ 
τικής διδασκαλίας. 

2. Αν το βιβλίο καλύπτει μόνο το εργαστηριακό μέρος του μαθήμα¬ 
τος ο αριθμός σελίδων προσδιορίζεται με βάση τις εβδομαδιαίες εργα¬ 
στηριακές ώρες. 

3. Αν το βιβλίο καλύπτει τόσο το θεωρητικό όσο και το εργαστηριακό 
μέρος του μαθήματος τότε το βιβλίο αποτελείται από δύο ξεχωριστά 
μέρη, ένα για τη θεωρία και ένα για το εργαστήριο και ο αριθμός σελί¬ 
δων προσδιορίζονται ξεχωριστά για το κάθε μέρος. 

β) Μετά την παρέλευση τριών διαδοχικών διανομών ακαδημαϊκών 
ετών και εφόσον αποφασισθεί η επανέκδοση του διδακτικού βιβλίου για 
τρία ακόμη χρόνια σύμφωνα με τις προϋποθέσεις που ορίζονται στο άρ¬ 
θρο 8 της παρούσης, η καταβαλλόμενη ανά σελίδα αποζημίωση για 
κάθε έτος είναι 700 δρχ., ο αριθμός των σελίδων στην επανέκδοση κα¬ 
θορίζεται εκ νέου, και εφαρμόζονται αντίστοιχα οι διατάξεις των πα- 
ραγρ. 3 και 5 του άρθρου 2 της παρούσης. 

γ) Αν οι συγγράφεις του διδακτικού βιβλίου είναι δύο η αμοιβή κατα- 
νέμεται εξίσου, προσηυξημένη σε ποσοστό σαράντα τα εκατό (40%). Αν 
οι συγγραφείς είναι τρεις ή περισσότεροι η αμοιβή κατανέμεται σε ίσα 
μερίδια προσηυξημένη σε ποσοστό εξήντα στα εκατό (60%). 

2. α) Στους συγγραφείς αυτοτελών διδακτικών σημειώσεων κατα¬ 
βάλλεται από το Τ.Ε.Ι. στο οποίο διδάσκουν οι συγγραφείς εφάπαξ απο¬ 
ζημίωση που ανέρχεται στο πενήντα τα εκατό (50%) της αποζημίωσης 
που αντιστοιχεί στις εβδομαδιαίες ώρες έκτακτου μέλους Ε.Π. σύμ-' 
φωνα με την παρ. 5 του άρθρου 19 του Ν. 1404/83. 

β) Στην περίπτωση που οι σημειώσεις αυτές διανέμονται και σε άλλο 
Τ.Ε.Ι. οι συγγραφείς δικαιούνται πρόσθετη εφάπαξ αποζημίωση για 
κάθε Τ.Ε.Ι. που διανέμονται οι σημειώσεις. Η αποζημίωση αυτή ανέρ¬ 
χεται στο σαράντα τα εκατό της αποζημίωσης του προηγουμένου εδα¬ 
φίου. Αν το 40% για τις πρόσθετες αποζημιώσεις αντιστοιχεί σε λιγό¬ 
τερο από μια εβδομαδιαία ώρα ο συγγραφέας αποζημιώνεται για μια 
ολόκληρη ώρα. 

γ)·Οι αποζημιώσεις αυτές για τις διδακτικές σημειώσεις, υπολογίζο¬ 
νται για χρονικό διάστημα δεκαπέντε (15) εβδομάδων. Οι διδακτικές 
σημειώσεις για το θεωρητικό ή εργαστηριακό μέρος μικτού μαθήματος 
αποζημιώνονται ξεχωριστά και με βάση τις ώρες θεωρίας ή εργαστη¬ 
ρίου αντίστοιχα σύμφωνα με το πρόγραμμα σπουδών. 

3. Ο καθορισμός του αριθμού σελίδων για την καταβολή του συγγρα¬ 
φικού δικαιώματος των διδακτικών βιβλίων και ο προσδιορισμός της τι¬ 
μής κόστους γίνεται από επιτροπή που εδρεύει στο ΤΠ.Ε.Π.Θ. και'συ- 
γκροτείται με απόφασή μας. 

Μέλη της επιτροπής αυτής είναι δύο υπάλληλοι της αρμόδιας υπηρε¬ 
σίας του ΤΠ.Ε.Π.Θ. ο αρχαιότερος από τους οποίους ορίζεται πρόεδρος 
της επιτροπής και ένας υπάλληλος του οργανισμού εκδόσεως σχολικών 
βιβλίων που υποδεικνύεται από το Διοικητικό Συμβούλιο του Ο.Ε.Δ.Β. 

Χρέη γραμματέα εκτελεί επίσης υπάλληλος της αρμόδιας υπηρεσίας 
του ΤΠ.Ε.Π.Θ. Η επιτροπή αυτή έχοντας υπόψη: α) Την τιμή κόστους 
εκτύπωσης ανά βιβλίο όπως αυτή προσδιορίζεται από τον Ο.Ε.Δ.Β., β) 
τον αριθμό αντιτύπων που εκτυπώνονται για την πρώτη τριετία και γ) 
την αναλογία κόστους ανά αντίτυπο που προκύπτει από τον επιμερισμό 
των συγγραφικών δικαιωμάτων για όλη την τριετία προσδιορίζει την 
τιμή κόστους κάθε βιβλίου. 

4. α) Η εκκαθάριση των συγγραφικών δικαιωμάτων για τα διδα¬ 
κτικά βιβλία γίνεται από την υπηρεσία εντελλομένων εξόδων του 
Τπουργείου Εθνικής Παιδείας και Θρησκευμάτων. 

Η αίτηση των δικαιούχων συγγραφέων συνοδεύεται από: 

αα) Βεβαίωση της επιτροπής της παραγράφου 3 του άρθρου αυτού 
για τον αριθμό σελίδων, κειμένων ή πινάκων. 

ββ) Βεβαίωση από τον ΟΕΔΒ στην οποία να αναφέρεται το αν πρό¬ 
κειται για πρώτη ή δεύτερη κ.λ.π. διανομή. Τη βεβαίωση αυτή υποχρε- 
ούται ο Ο.Ε.Δ.Β. να αποστέλλει στους ενδιαφερομένους συγγραφείς 
κάθε ακαδημαϊκό έτος το αργότερο μέσα σε ένα μήνα από την αποστολή 
των συγκεκριμένων βιβλίων στα Τ.Ε.Ι. για διανομή. 

γγ) Βεβαίωση της επιτροπής κρίσης για το ποσοστό βελτιώσεων αν 
αυτό είναι πάνω από είκοσι στα εκατό (20%) στην περίπτωση επανεκ- 
δόσεων. 

δδ) Κατάσταση δαπάνης σε δύο αντίτυπα στην οποία να αναγράφο¬ 
νται το ονοματεπώνυμο του δικαιούχου (ή δικαιούχων), το σύνολο της 
δαπάνης αναλυτικά, το σύνολο των κρατήσεων και το καθαρό ποσόν 
υπογεγραμμένη από το δικαιούχο (ους). Η καταβολή της αποζημίωσης 
στους δικαιούχους γίνεται με χρηματικά εντάλματα πληρωμής που εκ- 
δίδονται στο όνομά τους. 

β) Η καταβολή της εφάπαξ αποζημίωσης για διδακτικές σημειώσεις 


γίνεται από τα οικεία Τ.Ε.Ι., το τμήμα οικονομικών υποθέσεων των 
οποίων εκδίδει στο όνομα των συγγραφέων χρηματικό ένταλμα πληρω¬ 
μής με βάση ειδικό έγγραφο σημείωμα του Διευθυντή της οικείας σχο¬ 
λής στην οποία ανήκει ο εκπαιδευτικός συγγραφέας. 

Στην περίπτωση που οι σημειώσεις διανέμονται και σε άλλο Τ.Ε.Ι. οι 
εφάπαξ πρόσθετες αποζημιώσεις γίνονται από τα ΤΕΙ που διανέμουν τις 
σημειώσεις με βάση ειδικό έγγραφο - σημείωμα των Διευθυντών των 
σχολών στις οποίες διανέμονται αυτές. 

Άρθρο 7. 

(Πιστώσεις - Χρηματοδότηση) 

1. Στον προϋπολογισμό του Τπουργείου Εθνικής Παιδείας και Θρη¬ 
σκευμάτων Φ. 19 - 500 ΤΕΙ εγγράφεται πίστωση: α) για επιχορήγηση 
του ΟΕΔΒ για την κάλυψη δαπανών έκδοσης των διδακτικών βιβλίων 
των ΤΕΙ καθώς και των δαπανών προμήθειας χαρτιού (με δασμολογική 
ατέλεια) που θα χρησιμοποιηθεί γι’ αυτά και β) για την καταβολή των 
συγγραφικών δικαιωμάτων των εκπ/κών. 

2. Τα Τ.Ε.Ι. επιχορηγούνται από τον τακτικό προϋπολογισμό ετη- 
σίως με αντίστοιχα ποσά για την κάλυψη των δαπανών προμήθειας δι¬ 
δακτικών βιβλίων από το ελεύθερο εμπόριο και την καταβολή αποζημι¬ 
ώσεων στους συγγραφείς των διδακτικών σημειώσεων καθώς και των 
δαπανών δακτυλογράφησης και λοιπών δαπανών των δοκιμίων, των 
βιβλίων και των σημειώσεων. 

Άρθρο 8. 

(Ανατυπώσεις - Επανεκδόσεις) 

1. Η έκδοση κάθε συγκεκριμένου βιβλίου γίνεται με βάση τις ανά¬ 
γκες όλων των ΤΕΙ για τρία (3) συνεχόμενα ακαδημαϊκά έτη. Με την 
επιφύλαξη της επομένης παραγράφου 2 ανατύπωση ή επανέκδοση ενός 
διδακτικού βιβλίου είναι δυνατή εφόσον ι) υπάρχει έγκριση του/των 
συγγραφέα/ων και ιι) οι απαιτούμενες βελτιώσεις δεν υπερβαίνουν το 
20% του βασικού κειμένου. 

Για το ποσοστό των αναγκαίων βελτιώσεων καθώς και για τις ενδε¬ 
χόμενες προσθήκες ή τροποποιήσεις εισηγείται στο τέλος του δευτέρου 
έτους κυκλοφορίας του βιβλίου στον ΐπουργό Εθνικής Παιδείας και 
Θρησκευμάτων το Ε.Σ. του Ι.Τ.Ε. μετά από σχετική εισήγηση της οι¬ 
κείας επιτροπής κρίσεως του άρθρου 2, παρ. 1 της παρούσης, η οποία 
λαμβάνει υπόψη και τις παρατηρήσεις των διδασκόντων το αντίστοιχο 
μάθημα. Στην περίπτωση που το ποσοστό βελτιώσεων ή προσθηκών 
υπερβαίνει το (20%) γίνεται νέα και αναγκαστική προκήρυξη. 

2. Κατ’ εξαίρεση σε μαθήματα με ειδικά προβλήματα είναι δυνατόν ο 
Τπουργός Παιδείας ύστερα από αιτιολογημένη εισήγηση του Ι.Τ.Ε. να 
αναθέσει στον ίδιο συγγραφέα εις την επανέκδοση βιβλίου με ποσοστό 
βελτιώσεων ή προσθηκών μεγαλύτερο των είκοσι στα εκατό (20%). 

3. Στο τέλος της δεύτερης τριετίας κυκλοφορίας κάθε βιβλίου γίνεται 
νέα προκήρυξη. 

Άρθρο 9. 

(Διανομή διδακτικών βιβλίων) 

1. Τα διδακτικά βιβλία διανέμονται με μέριμνα και ευθύνη του γραμ¬ 
ματέα κάθε σχολής ή αν υπάρχει κεντρική αποθήκη στο ΤΕΙ από αρμό¬ 
διο διοικητικό υπάλληλο που ορίζεται από τον Πρόεδρο του ΤΕΙ με βάση 
ονομαστική κατάσταση όλων των σπουδαστών στην οποία υπογράφει 
κάθε σπουδαστής που παραλαμβάνει. 

2. Η γνησιότητα του περιεχομένου των καταστάσεων βεβαιώνεται 
από το γραμματέα της σχολής και θεωρείται από τον προϊστάμενο του 
τμήματος. 

Γ 

3. Οι καταστάσεις πρέπει να έχουν ένδειξη για τους σπουδαστές που 
σύμφωνα με το άρθρο 30 παρ. 2 του Ν. 1404/83 δεν έχουν δικαίωμα 
συμμετοχής στη δωρεάν διανομή διδακτικών βιβλίων. Οι σπουδαστές 
αυτοί μπορούν να προμηθεύονται τα διδακτικά βιβλία ως εξής: 

α) Όσα βιβλία προέρχονται από το ελεύθερο εμπόριο τα προμηθεύο¬ 
νται από το ΤΕΙ πληρώνοντας προηγουμένως στο ταμείο του ΤΕΙ την 
αξία τους. Τα έσοδα από την πώληση των βιβλίων αυτών αποτελούν 
έσοδο του ΤΕΙ, β) όσα βιβλία προέρχονται από τον ΟΕΔΒ τα προμηθεύ¬ 
ονται καταβάλλοντας την αξία τους σε δημόσιο ταμείο. Το σχετικό 
γραμμάτιο είσπραξης το καταθέτουν στο οικείο ΤΕΙ. Το κόστος για μεν 
τα βιβλία του εμπορίου περιορίζεται στην αξία αγοράς του βιβλίου από 


/ 

τα Τ.Ε.Ι., ενώ για τα βιβλία εκδόσεως ΟΕΔΒ το κόστος κάθε βιβλίου 
είναι αυτό που προσδιορίζεται από την επιτροπή του άρθρου 7 παρ. 3. 

Άρθρο 10. 

(Καταργούμενες διατάξεις) 

Από τη δημοσίευση της απόφασης αυτής, με την εξαίρεση της παρ. 4 
του άρθρου 4 αυτής, καταργούνται και παύουν να ισχύουν οι ακόλουθες 
υπουργικές αποφάσεις: α) υπ’ αριθ. Ε5/596/83 (ΦΕΚ 7 τ. Β'/84), β) 
υπ’ αριθ. Ε5/6988/84 (ΦΕΚ 755, τ. Β784), γ) υπ’ αριθ. Ε5/4618/ 
87 . 

Η απόφαση αυτή να δημοσιευθεί στην Εφημερίδα της Κυβερνήαεως. 

Αθήνα, 1 Νοεμβρίου 1988 

Με εντολή Υπουργού 
Ο Γενικός Γραμματέας 

ΙΩΑΝΝΗΣ ΠΑΝΑΡΕΤΟΣ 

-φ- 

Αριθ. ΤΠΠΟ/ΑΡΧ/Β1/Φ29 37064/945 (3) 

Κήρυξη της Εκκλησίας «Ειρήνης του Θεού» στην Πόθαια Καλύμνου ως 
κτίσματος που χρειάζεται ειδική Κρατική προστασία». 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθμ. 32530/8.8.86 απόφαση της Υπουργού Πολιτισμού 
(ΦΕΚ 548/Β/12.8.86) «Μεταβίβαση εξουσίας υπογραφής στο Γεν. 
Γραμματέα, Ειδικό Γραμματέα κ.λπ.». 

2. Τις διατάξεις των άρθρων 1, 5 του Ν. 1469/50 «Περί προστασίας 
ειδικής κατηγορίας οικοδομημάτων μεταγενεστέρων του 1830», απο¬ 
φασίζουμε: 

Χαρακτηρίζουμε, ως κτίσμα που έχει ανάγκη ειδικής κρατικής προ¬ 
στασίας, τον I. Ναό «Ειρήνης του Θεού» στην Πόθαια Καλύμνου γιατί η 
εκκλησία συνδέεται με τη νεότερη ιστορία του νησιού. Έχει κτισθεί στα 
1918 και ο τοιχογραφικός διάκοσμος της εκκλησίας έχει γίνει από Κα- 
λύμνιους ζωγράφους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1988 

Με εντολή Υπουργού 
Ο Ειδικός Γραμματέας 
ΓΕΩΡΓΙΟΣ ΘΩΜΑΣ 

- ♦ - 

Αριθ. 24994/458 (4) 

Έγκριση τροποποιημένου καταστατικού του Οικοδ. Συν/σμού Υπαλλή¬ 
λων Γενικού Νοσοκομείου Πειραιώς Συν. ΙΊε. 

Ο ΕΙΔΙΚΟΣ ΓΡΑΜΜΑΤΕΑΣ ΤΟΥ ΥΠΕΧΩΔΕ 
Έχοντας υπόψη: 

1. Το Ν. 1558/85 (ΦΕΚ 137Α/26.7.85) «Κυβέρνηση και Κυβερ¬ 
νητικά Όργανα». 

2. Την υπ’ αρ. Υ. 1436/15.10.87 απόφαση του Πρωθυπουργού 
«Καθορισμός αρμοδιοτήτων στον Αναπληρωτή Υπουργό ΠΕ.ΧΩ.Δ.Ε. 
Μανόλη Παπαστεφανάκι» (ΦΕΚ 549/Β/16.10.87). 

3. Την 4621/864/6.6.88 απόφαση του Αναπληρωτή Υπουργού 
για «Μεταβίβαση αρμοδιοτήτων του Αναπληρωτή Υπουργού ΠΕ.¬ 
ΧΩ.Δ.Ε. στο Γενικό Γραμματέα, Ειδικό Γραμματέα, στους Προϊσταμέ¬ 
νους Δ/νσεων και Τμημάτων του Υπουργείου ΠΕ.ΧΩ.Δ.Ε». 

4. Το Ν. 1337/83 (ΦΕΚ 33Α/14.3.83) «Επέκταση των πολεοδο- 
μικών σχεδίων, οικιστική ανάπτυξη και σχετικές ρυθμίσεις» και ειδικό¬ 
τερα το άρθρο 42. 

5. Το Π.Δ. 93/1987 (ΦΕΚ 52Α/16.4.87) «Αναμόρφωση και ενο¬ 
ποίηση της νομοθεσίας για τους Οικοδομικούς Συνεταιρισμούς, τρόπος 
οργάνωσης, διοίκησης και λειτουργίας αυτών και πολεοδόμηση εκτά¬ 
σεων Οικοδομικών Συνεταιρισμών». 

6. Το με αρ. πρωτ. από 17.3.88 έγγραφο του Οικοδομικού Συνεται¬ 

ρισμού (αρ. πρωτ. ΥΠΕΧΩΔΕ 24994/458/ 17.3.88) με το οποίο 
υποβλήθηκε τροποποιημένο το καταστατικό του Οικοδ. Συν/σμού 
Υπαλλήλων Γενικού Νοσοκομείου Πειραιώς Συν. ΠΕ. συνοδευόμενο 
από όλα τα προβλεπόμενα από τις διατάξεις του Π.Δ. 93/87 στοιχεία, 
αποφασίζουμε: \ 

Εγκρίνουμε το καταστατικό του Οικοδομικού Συνεταιρισμού με την 
επωνυμία Παραθεριστικός Οικοδομικός Συν/σμός Υπαλλήλων Γενικού 
Νοσοκομείου Πειραιώς Συν. ΠΕ όπως ελέχθηκε από την Υπηρεσία, ο 


οποίος έχει: 

Έδρα Πειραιά. ' 

Σκοπό απόκτηση παραθεριστικής κατοικίας. 

Αριθμό μελών 85. 

Μέγεθος της αρχικής συν/κής μερίδας 1.100 δρχ. 

Έκταση ευθύνης μέχρι του ποσού της εταιρικής μερίδας. 

Αριθμό άρθρων του καταστατικού 45 και η έκταση επί της οποίας 
προτίθεται να εκπληρώσει το σκοπό του ο Συνεταιρισμός βρίσκεται στη 
γεωγραφική θέση Ρέκελα της Κοινότητας Σταμάτας του Νομού Αττι¬ 
κής- , 

Με την απόφαση αυτή εγκρίνεται μόνο η προσαρμογή του καταστατι¬ 
κού του Συνεταιρισμού στις διατάξεις του Π.Δ. 93/87. 

Η καταλληλότητα ή μη για πολεοδόμηση της έκτασης αυτής θά προ¬ 
κόψει από τις προτάσεις των Γ ενικών Πολεοδομικών Σχεδίων, των Ζω¬ 
νών Οικιστικού Ελέγχου ή των οποιωνδήποντε σχεδίων ρύθμισης των 
χρήσεων γης των ευρύτερων περιοχών, όπως προβλέπεται από την κεί¬ 
μενη πολεοδομική νομοθεσία, ή από την απόφαση Υπουργού ΠΕ.¬ 
ΧΩ.Δ.Ε. περί «Οικιστικής καταλληλότητας» όπως αυτή προβλέπεται 
στο άρθρο 17 παρ. 2 του Π.Δ. 93/87. 

Αθήνα, 27 Οκτωβρίου 1988 

Ο Ειδικός Γραμματέας 
Οικιστικής και κατοικίας 
ΑΛ. ΒΟΥΛΓΑΡΗΣ 

-φ- · 

Αριθ. 31448 (5) 

Τροποποίηση του ΟΕΥ του Δήμου Μοσχάτου. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1) Τις διατάξεις του άρθρ. 12 του Ν. 1188/81 Κώδικας Κατάστα¬ 
σης προσωπικού ΟΤΑ. 

2) Τις διατάξεις του Ν. 1586/86 και του ΠΔ 37α/87. 

3) Την αριθμ. 42/1988 απόφαση του δημοτικού συμβουλίου Μο¬ 
σχάτου που αφορά την τροποποίηση του Οργανισμού Εσωτερικής Υπη¬ 
ρεσίας του Δήμου. 

4) Τη σύμφωνη γνωμοδότηση του Υπηρεσιακού Συμβουλίου προσω¬ 
πικού ΟΤΑ που διατυπώθηκε στο αριθμ. 9/12.10.1988 πρακτικό, 
αποφασίζουμε: 

1) Εγκρίνουμε την αριθμ. 42/1988 απόφαση του δημοτικού συμ¬ 
βουλίου Μοσχάτου που αφορά την τροποποίηση του ΟΕΥ και προσαρ¬ 
μογή του στις διατάξεις του Ν. 1586/86 και του ΠΔ 37α/1987 του 
οποίου οι υπηρεσίες και οι θέσεις του προσωπικού διαμορφώνονται όπως 
παρακάτω: Άρθρο 1. 

Η Υπηρεσία του Δήμου αποτελείται από: 

Α' Το Γραφείο Δημάρχου και Δημοσίων Σχέσεων. 

Β' Τη Δ/νση Διοικητικών & Οικονομικών Υπηρεσιών. 

Γ' Τη Δ/νση Τεχνικών Υπηρεσιών. 

Άρθρο 2. 

Οι Διευθύνσεις του Δήμου διαρθρώνονται ως εξής: 

Α' Διεύθυνση Διοικητικών & Οικονομικών Υπηρεσιών. 

(Γραφείο Γραμματείας Διεύθυνσης). 

1. Τμήμα Διοικήσεως. 

α) Γραφείο Νομικής υπηρεσίας. 

β) Γραφείο Δημοτικού Σ/λίου - Δημαρχιακής Επιτροπής, 
γ) Γραφείο Προσωπικού, 
δ) Γραφείο Πρωτοκόλλου - Δ/σης & Αρχείου, 
ε) Γραφείο Μηχανογράφησης. 

στ) Γραφείο Κοινών. Υπηρεσιών - Νέων θεσμών και Συν/κών Συμ¬ 
βουλίων. 

ζ) Γραφείο Εκπαίδευσης - Ισότητας - Αθλητισμού - Νεολαίας & 
Μαζ. φορέων. 

η) Γραφείο Νομικών προσώπων - Δημοτ. Επιχειρήσεων, 
θ) Γραφείο Ειδικής Υπηρεσίας, 
ι) Γραφείο Ενημέρωσης του Δημότη. 

2. Τμήμα Δημοτικής κατάστασης. 

α) Γραφείο Στρατολογίας - Μητρώων Αρρένων. 
β) Γραφείο Δημοτολογίου - Εκλογικών, 
γ) Γραφείο Ληξιαρχείου - .Πολιτικών Γάμων. 

3. Τμήμα Οικονομικής Υπηρεσίας, 
α) Γραφείο Δημοτικών προσόδων. 

β) Γραφείο προϋπολογισμού, 
γ) Γραφείο εκκαθάρισης εξόδων, 
δ) Γραφείο μισθοδοσίας, 
ε) Γραφείο εισπράξεων. -■=.— . 

στ) Γραφείο Δημοτικής περιουσίας, προμηθειών και διαχείρισης υλι¬ 
κού. 

Β’ Διεύθυνση τεχνικών Υπηρεσιών, 
α) Γραφείο Γραμματείας Δ/νσης. 

1. Τμήμα μελετών και κατασκευών, 
α) Γραφείο, μελετών & επιβλέψεων, 
β) Γραφείο κατασκευών. 

γ) Γραφείο τροποποιήσεως σχεδίου & απαλλοτριώσεων. 

6) Γραφείο σχεδίου πόλης και κτηματολογίου, 
ε) Γραφείο κινήσεως αυτοκινήτων. 

στ) Γραφείο συντήρησης - μηχανολογικού - ηλεκτρολογικού. 

2. Τμήμα περιβάλλοντος. 

α) Γραφείο προστασίας περιβάλλοντος, 
β) Γραφείο παιδικών χαρών, 
γ) Γραφείο κήπων δενδροστοιχιών πρασίνου, 
δ) Γραφείο καθαριότητας. 

Άρθρο 3. 

Η οργανική σύνθεση και κατάταξη των θέσεων του προσωπικού του 
Δήμου κάθε κατηγορίας σε κλάδους γίνεται ως εξής: 

1. ΔΙΟΙΚΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

α) Κλάδος ΠΕΙ Διοικητικού 
Επτά (7) θέσεις με βαθμούς Γ-Α 
ΚΑΤΗΓΟΡΙΑ ΤΕ 

α) Κλάδος ΤΕ2 Κοινωνικών λειτουργών. 

. Δύο (2) θέσεις με βαθμούς Γ-Α. 
β) Κλάδος ΤΕ17 Διοικητικών - Λογιστικών 
Τρεις (3) θέσεις με βαθμούς Γ-Α 
ΚΑΤΗΓΟΡΙΑ ΔΕ 

α) Κλάδος ΔΕΙ Διοικητικού 

Είκοσι πέντε (25) θέσεις με βαθμούς Γ-Α 

β) Κλάδος ΔΕ2 εποπτών καθαριότητας 

Μία (1) θέση με βαθμούς Γ-Α 

γ) Κλάδος ΔΕ 14 ελεγκτών εσόδων - εξόδων 

Μία (1) θέση με βαθμούς Γ-Α 

δ) Κλάδος ΔΕ 15 εισπρακτόρων 

Μία (1) θέση με βαθμούς Γ-Α 1 

ΚΑΤΗΓΟΡΙΑ ΥΕ 

α) Κλάδος ΥΕ1 κλητήρων - θυρωρών γενικών καθηκόντων 
Τέσσερις (4) θέσεις με βαθμούς Δ - Γ 
β) Κλάδος ΥΕ2 Επιστατών καθαριότητας 
Τρεις (3) θέσεις με βαθμούς Δ - Γ 

2. ΤΕΧΝΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

α) Κλάδος ΠΕ3 Πολιτικών Μηχανικών 
Δύο (2) θέσεις με βαθμούς Γ-Α 
β) Κλάδος ΠΕ4 Αρχιτεκτόνων 
Δύο (2) θέσεις με βαθμούς Γ-Α 
γ) Κλάδος ΠΕ7 Χημικών - Μηχανικών 
Μία (1) θέση με βαθμούς Γ-Α 
δ) Κλάδος ΠΕ9 Γεωπόνων 
Μία (1) θέση με βαθμούς Γ-Α 
ΚΑΤΗΓΟΡΙΑ ΤΕ 

α) Κλάδος ΤΕ3 Τεχνολόγων Πολιτικών Μηχανικών 
Δύο (2) θέσεις με βαθμούς Γ-Α 
β) Κλάδος ΤΕ4 Τεχνολόγων Ηλεκτρολόγων Μηχανικών 
Μία (1) θέση με βαθμούς Γ-Α 
γ) Κλάδος ΤΕ5 Τεχνολόγων Τοπογράφων Μηχανικών 
Μία (1) θέση με βαθμούς Γ-Α 
ΚΑΤΗΓΟΡΙΑ ΔΕ 

α) Κλάδος ΔΕ5 εργοδηγών δομικών έργων 
Τρεις (3) θέσεις με βαθμούς Γ-Α 
β) Κλάδος ΔΕ6 Σχεδιαστών 
Δύο (2) θέσεις με βαθμούς Γ-Α 
γ) Κλάδος ΔΕ24 ηλεκτρολόγων 
Δύο (2) θέσεις με βαθμούς Γ-Α 


δ) Κλάδος ΔΕ26 μηχανοτεχνιτών αυτ/των 
Δύο (2) θέσεις με βαθμούς Γ-Α 
ε) Κλάδος ΔΕ27 ηλεκτροτεχνιτών αυτ/των 
Μία (1) θέση με βαθμούς Γ-Α 
στ) Κλάδος ΔΕ28 χειριστών μηχανημάτων 
Δύο (2) θέσεις με βαθμούς Γ-Α 
ζ) Κλάδος ΔΕ29 οδηγών αυτ/των 
Επτά (7) θέσεις με βαθμούς Γ-Α 
η) Κλάδος ΔΕ30 Τεχνιτών γενικά 

Έξι (6) θέσεις με βαθμούς Γ-Α των πιο κάτω ειδικοτήτων: 

Δύο (2) θέσεις υδραυλικών 

Μία (1) θέση μαραγκού 

Μία (1) θέση σιδερά 

Δύο (2) θέσεις ελαιοχρωματιστών 

θ) Κλάδος ΔΕ35 Δενδροανθοκηπουρ'ών 

Τρεις (3) θέσεις με βαθμούς Γ-Α 

ι) Κλάδος ΔΕ38 προσωπικού Η/Υ\ 

Δύο (2) θέσεις προγραμματιστών Η/Υ με βαθμούς Γ-Α 
Δύο (2) θέσεις χειριστών Η/Υ με βαθμούς Γ-Α 
ΚΑΤΗΓΟΡΙΑ ΥΕ 

α) Κλάδος ΥΕ16 εργατών γενικά 

Εξήντα τέσσερις (64) θέσεις με βαθμούς Δ - Γ διαφόρων ειδικοτήτω 
ως εξής: 

Τέσσερις (4) θέσεις εργατών βοηθών διαφόρων ειδικοτήτων τεχνιτώ 
Πέντε (5) θέσεις φυλάκων - εργατών \ 

Πέντε (5) θέσεις καθαριστριών εσωτερικών χώρωνΙλ 

Δέκα (10) θέσεις εργατών κήπων 

Σαράντα (40) θέσεις εργατών καθαριότητας. 

3. ΠΡΟΣΩΠΙΚΟ ΕΙΔΙΚΗΣ ΥΠΗΡΕΣΙΑΣ 
ΚΑΤΗΓΟΡΙΑ ΔΕ 

α) Κλάδος ΔΕ23 Ειδικού Προσωπικού (Δημοτικής Αστυνομίας) 
Πέντε (5) θέσεις με βαθμούς Γ-Α 

4. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 

α) Μία (1) θέση δικηγόρου με μηνιαία αντιμισθία. \ 

ΚΛΑΔΟΙ ΠΡΟΣΩΡΙΝΩΝ ΘΕΣΕΩΝ ΠΟΥ ΚΑΤΕΧΟΝΤΑΣ ΑΠΟ 
ΜΟΝΙΜΟΥΣ ΥΠΑΛΛΗΛΟΥΣ ' \ 

Α' Προσωρινές θέσεις του άρθρου 329 του Ν. 1188/81 
α) Κλάδος ΔΕ 18 Διοικητικού 

Μία (1) θέση επιστάτη καθαριότητας με βαθμούς Γ-Α 
β) Κλάδος ΔΕ20 τεχνικού και λοιπού προσωπικού 
Μία (1) θέση σχεδιαστή με βαθμούς Γ-Α 
Μία (1) θέση οδηγού αυτ/των με βαθμούς Γ-Α 
Μία θέση ηλεκτροτεχνίτη με βαθμούς Γ-Α 
Β' Προσωρινές θέσεις του Ν. 1476/84 
α) Κλάδος ΔΕΙ Διοικητικού 
Δύο (2) θέσεις με βαθμό Γ-Α 
β) Κλάδος ΔΕ27 ηλεκτροτεχνιτών 
Μία (1) θέση με βαθμούς Γ-Α 
γ) Κλάδος ΔΕ29 οδηγών αυτοκινήτων 
Δύο (2) θέσεις με βαθμούς Γ-Α 
δ) Κλάδος ΥΕ1 Κλητήρων - θυρωρών 
Μία (1) θέση με βαθμούς Λ - Γ 
ε) Κλάδος ΥΕ16 εργατών γενικά 
Δεκατέσσερις (14) θέσεις με βαθμούς Δ - Γ 
Γ' Προσωρινές θέσεις που συστήθηκαν με την ΔΙΠ1Δ Φ42/24 
11440/31.12.86 κοινή απόφαση, 
α) Κλάδος ΔΕ29 οδηγών αυτοκινήτων 
Πέντε (5) θέσεις με βαθμούς Γ-Α 
β) Κλάδος ΥΕ16 εργατών γενικά 
Τέσσερις (4) θέσεις εργατών καθ/τας με βαθμούς Δ - Γ 
Μία (1) θέση καθαρίστριας εσωτ. χώρου με βαθμούς Δ - Γ. 
Όλες οι πιο πάνω αναφερόμενες προσωρινές θέσεις καταργούντι 
αυτοδίκαια μόλις κενωθούν με οποιοδήποτε τρόπο, σύμφωνα με τις διο 
τάξεις του άρθρου 329 του Ν. 1188/81, του Ν. 1476/84 και τη Δ! 
ΠΙΔ Φ.42/24/11440/31.12.86 κοινή υπουργική απόφαση. 
ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ 
ΙΔ. ΔΙΚΑΙΟΥ ΑΟΡΙΣΤΟΥ ΧΡΟΝΟΥ 
α) Τρεις (3) θέσεις οδηγών αυτοκινήτων 
β) Δύο (2) θέσεις οδηγών βαρέων μηχανημάτων. 

-γ) Είκοσι επτά (27)'θέσεις εργατών καθαριότητας. 

. Οι θέσεις αυτές καταργούνται αυτοδίκαια μόλις κενωθούν με οποκ 

δήποτε τρόπο, σύμφωνα με τις διατάξεις του Ν. 1476/84 και τη ΔΙΠ1Δ 
Φ.42/24/11440/31.12.86 κοινή υπουργική απόφαση. 

Άρθρο 4. 

1. Τα προσόντα διορισμού που απαιτούνται κατά κατηγορία, κλάδο 
και ειδικότητα καθορίζονται σύμφωνα με το Προεδρικό Διάταγμα υπ’ 
αριθ. 37α/1987 «Καθορισμός προσόντων διορισμού» (προσοντολόγιο - 
Κλαδολόγιο) Φ.Ε.Κ. 11/4.2.1987 τεύχος Λ. 

2. Για τη θέση του δικηγόρου απαιτείται επιπλέον των τυπικών προ¬ 
σόντων, και άδεια άσκησης δικηγορίας στον Άρειο Πάγο. 

Άρθρο 5. 

1. Τα του διορισμού, των καθηκόντων, των περιορισμών, του χρόνου 
εργασίας, της αστικής ευθύνης, των δικαιωμάτων, των αδειών, των με¬ 
ταβολών, της υπηρεσιακής κατάστασης, των ηθικών αμοιβών, των πει¬ 
θαρχικών αδικημάτων, των ποινών, της λύσης της υπαλληλικής σχέ¬ 
σης, της ιατροφαρμακευτικής και νοσοκομειακής περίθαλψης και των 
εξόδων κηδείας καθενός των από τον παρόντα Οργανισμό προβλεπομέ- 
νων τακτικών μονίμων υπαλλήλων, διέπονται από τις διατάξεις των 
Νόμων α) 1188/81 και β) 1588/86 «περί καταστάσεως προσωπικού 
ΟΤΑ». 

2. Για την υπηρεσιακή κατάσταση του προσωπικού που υπηρετεί στο 
Δήμο με σύμβαση εργασίας ιδιωτ. δικαίου αορίστου χρόνου (προσόντα 
κατάταξη, μετάταξη, παραμονή στην υπηρεσία κλπ.) θα έχουν εφαρ¬ 
μογή οι σχετικές διατάξεις του Ν. 1188/81. 

Άρθρο 6. 

α) Όσοι επιλέγονται προϊστάμενοι από το Υπηρεσιακό Συμβούλιο, 
τοποθετούνται με απόφαση του Δημάρχου σε αντίστοιχου επιπέδου Ορ¬ 
γανικές μονάδες για τρία χρόνια. 

Οι τοποθετούμενοι ως προϊστάμενοι εξακολουθούν ν’ ασκούν τα κα- 
θήκοντά τους έως την τυχόν επανεκλογή τους ή την τοποθέτηση νέου 
προϊσταμένου. 

β) Η επιλογή των προϊσταμένων διευθύνσεων, τμημάτων θα γίνεται 
από υπαλλήλους των κλάδων ΠΕΙ, ΤΕ17 και ΔΕΙ. 


Τα γραφεία που συμπεριλαμβάνονται στη διάρθρωση των Υπηρεσιών 
- εκτός του Γραφείου Δημάρχου δεν αποτελούν αυτοτελή γραφεία αλλά 
λειτουργικά γραφεία των Υπηρεσιών του Δήμου. 

Ειδικά για τη θέση του προϊσταμένου διεύθυνσης των τεχνικών υπη¬ 
ρεσιών του Δήμου θα γίνεται από υπαλλήλους των κλάδων ΠΕ3 Πολιτι¬ 
κών Μηχανικών, ΠΕ4 Αρχιτεκτόνων, και ΤΕ3 Τεχνολόγων Πολιτι¬ 
κών Υπομηχανικών. 

Τον προϊστάμενο που απουσιάζει ή κωλύεται αναπληρώνει στα καθή- 
κοντά του ο προϊστάμενος της αμέσως υποκείμενης οργανικής μονάδας 
κατά τη σειρά που οι υποκείμενες οργανικές μονάδες αναφέρονται στον 
παρόντα οργανισμό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 9 Νοεμβρίου 1988 

Με εντολή Νομάρχη 
Η Διευθύντρια 
I. ΛΕΠΕΤΣΟΥ 

ΔΙΟ ΡΘΩΣΕΙΣ ΣΦΑΛΜΑΤ ΩΝ 

( 6 ) 

Στην απόφαση του Α.Χ.Σ 1018/88 που δημοσιεύθηκε στο ΦΕΚ 
794/τ, Β'/2.11.88 διορθώνεται στη σελίδά 7573 στήλη Β, στίχος 9 
από το τέλος, το εσφαλμένο «μαγνήσιο» στο σωστό «ασβέστιο». 

Στην απόφαση του Α.Χ.Σ 1521/86 που δημοσιεύθηκε στο ΦΕΚ 
793/τ. Β'/2.11.88 διορθώνεται στη σελίδα 7562, στήλη Α. στίχος 9 
από την αρχή, το εσφαλμένο «σιρόπι γάλακτος» στο σωστό «σιρόπι γλυ¬ 
κόζης» και στην απόφαση ΑΧΣ 182/87 που δημοσιεύθηκε στο ίδιο 
ΦΕΚ, το από παραδρομή παραλειφθέν από τη σύνθεση του σκευάσματος 
«ΚΟϋΕΟ ΜΠΙΣΚΟΤΑ» συστατικό βανιλλίνη, διορθώνεται ως εξής «... 
όξινο ανθρακικό νάτριο, βανιλλίνη...». 

(Από το Α.Χ.Σ.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





